Հիմնական պայքարն այստեղ ընթանում էր ՀՀԿ-ից հեռացված Արթուր Հարությունյանի՝ Պալաչի, եւ ՀՀԿ-ի ու ԲՀԿ-ի համատեղ թեկնածու, անկուսակցական Վահագն Գեւորգյանի միջեւ: Օրվա ընթացքում Աբովյանից տարբեր նորություններ էին գալիս. անգամ լուր տարածվեց, որ Արթուր Հարությունյանը, ով ՀՀԿ-ից հեռացվել էր կուսակցական հրահանգին չենթարկվելու եւ թեկնածությունը չհանելու համար, ծեծել է իր նախընտրական շտաբի պետին՝ Դլո մականունով: Ինքը՝ Հարությունյանը, հերքեց այդ տեղեկությունը, որից հետո արդեն երկու օր է անհասանելի է դարձել: Ենթադրվում է, որ միջադեպի պատճառը ընտրատեղամասերից ստացվող վատ լուրերն են եղել: Պալաչը պարտվեց: Հիշեցնենք, դեռ ընտրություններից առաջ Արթուր Հարությունյանը խոստացել էր, որ ընտրակեղծիք թույլ տվողները կզղջան իրենց ամբողջ կյանքում: Մեր տեղեկություններով, սակայն, նա չի պատրաստվում բողոքարկել քվեարկության արդյունքները: